NaiveNeuron/SloPal huggingface dataset:
Cmorej, Peter, poslanec NR SR (2020-07-10):
Ďakujem veľmi pekne. Keďže máme 13.45, 15 minút do ukončenia dnešného rokovacieho dňa, tak ja uvediem zákon len tak v krátkosti alebo teda potom ešte, potom ešte využijem možnosť navrhovateľa vystúpiť v rozprave aj v utorok, keď teda predpokladám, že prebehne väčšina diskusie, pokiaľ tá diskusia bude. Takže, vážený predseda parlamentu, vážení kolegovia, kolegyne, ide o návrh zákona, ktorým meníme a dopĺňame zákon č. 250/2012 Z. z. o regulácii v sieťových odvetviach v znení neskorších predpisov. Návrh zákona reaguje na výsledky kontroly Najvyššieho kontrolného úradu Slovenskej republiky zameranej na kontrolu hospodárenia vodárenských spoločností z novembra 2019, v rámci ktorej boli zistené závažné nedostatky pri zadávaní zákaziek na poskytovanie služieb súvisiacich s prevádzkou, údržbou a opravami verejnej vodárenskej... (Prerušenie vystúpenia predsedajúcim.)
Kišš, Štefan, poslanec NR SR (2023-12-15):
Ďakujem pekne. Braňo, vďaka za tento vhľad do politiky športu. Pán poslanec Gröhling má skúsenosti s týmto oborom, keďže, keďže mu ministroval a ja by som ťa chcel doplniť, keďže tento návrh doložku nemá, tak ja by som navrhol niekoľko, niekoľko formulácií, ktoré by bolo vhodné aby, aby takýto návrh obsahoval. A postupne môžu byť takto doplnené do toho návrhu. Tak začnem takto, cieľom športu, a teda aj ministerstva športu, by mali byť najmä zvýšenie fyzickej aktivity obyvateľstva, ktoré by sa malo prejaviť na jeho lepšom zdravotnom stave. Štát takto môže podporovať obyvateľov ku športovaniu, napríklad výstavbou alebo údržbou primeranej verejnej infraštruktúry, športovísk, či podporou a prioritizáciou bezpečnej cyklodopravy, čo sa čiastočne napĺňa aj na Slovensku. Čo sa týka financovania, pán Danko, to vás bude zaujímať, štát podporuje šport vrátane investícií do infraštruktúry sumou ročne asi 150 mil. eur, z toho 80 % ide na bežné výdavky, teda sú to väčšinou dotácie, a približne polovica z týchto smeruje blokovým transferom športovým zväzom uznaných športov. A teraz pozor, výdavky Slovenska zo štátneho rozpočtu sa od roku 2015 strojnásobili z približne 50 mil. v roku 2015 na 150 mil. medzi rokmi 2019 a ´21. A Slovensku alokuje na rekreáciu a šport, pán Danko, nižšie verejné výdavky v pomere k HDP... (Prerušenie vystúpenia predsedajúcim.)
Figeľ, Ján, podpredseda NR SR (2012-09-20):
Ďakujem pekne. Vzhľadom na to, že sme ukončili v podstate s tým, že pani spravodajkyňa sa vzdáva záverečného slova, ďalší rokovací bod. Ona si usporiada tie pozmeňovacie návrhy a budeme môcť hlasovať aj o tomto dôležitom legislatívnom návrhu. Preto potrebujeme krátku pauzu, ktorú s pánom predsedom navrhujeme do 17.20 hodiny, a následne budeme hlasovať o všetkých prerokovaných bodoch, včítane tohto posledného. Ďakujem pekne. (Prestávka.) (Po prestávke.)
Hrušovský, Pavol, podpredseda NR SR (2011-09-07):
Panie poslankyne, páni poslanci, vyhlasujem rozpravu o tomto bode programu za skončenú. Chcem sa opýtať pána navrhovateľa ministra školstva, či sa chce vyjadriť k rozprave. (Reakcia navrhovateľa.) Nech sa páči, pán minister.
Kadúc, Miroslav, poslanec NR SR (2014-05-30):
Ďakujem pekne za slovo. Ľudo, ty si hovoril o odvahe, ale sám dobre vieš, že toto, čo si spravil a ako si sa zachoval k tejto reforme, nemá s odvahou nič spoločné. To vieš len ty a predpokladám, že o tom, no dobre. Ty si naskočil na ich hru na reformu justície a to mi je úprimne ľúto. Treba si uvedomiť, že KDH a SMER nechceli rokovať. Ja som na tie pracovné skupiny chodil rovnako ako ty. Vždy, keď sme tam prišli, oni už boli dohodnutí. Dobre to vieš. To, že bude prijatý tvoj pozmeňovák, on neodstraňuje to obrovské riziko očisty súdnictva od tých slušných a od tých dobrých. Toto je neprijateľné. Všetci vieme, že v justícii sú ľudia, ktorí tam nepatria, ale nemôžme to brať naozaj ako mäsiar – všetkých. Medzi tými sudcami sú ľudia, ktorí chcú očistiť justíciu, oni to sami chcú. Len po tom, ak toto prejde, nebudú chcieť, budú sa báť, budú perzekvovaní. Previerky v istej forme sú naozaj potrebné, ale treba to robiť citlivo, aby nebol zásah do nezávislosti súdnictva a súdov. Vieš, to, že bude rozhodovať Súdna rada, treba si uvedomiť, že ona dostane informácie, isté penzum veľmi citlivých informácií, a to, že ty dáš novú inštanciu, povedzme prezidenta, lebo tam bude Ústavný súd, to je už jedno, pretože sa vytvorí časový priestor na únik týchto informácií. Veľmi citlivých informácií. Všetci vieme, alebo ty určite vieš, kto sedí v Súdnej rade, že sú tam aj politickí nominanti, ktorí budú narábať s týmito informáciami. Ešte raz, pôjde o citlivé informácie všetkého druhu. Všetkého druhu.
Kašper, Igor, poslanec NR SR (2023-03-17):
Pohyb detí má, samozrejme, oveľa lepší vplyv na študijné výsledky. To nikto nemôže spochybniť a preto je to dôležité zaviesť. Kedy inokedy zaviesť tie tri hodiny telesnej výchovy ako v tejto dobe, v pocovidovej dobe, kedy každé jedno dieťa malo nejakým spôsobom obmedzený prístup možno k pohybu. A najkrajšie na tomto celom zákone je to, že napríklad, keby sme tie tri hodiny telesnej výchovy zaviedli napríklad z disponibilných hodín, tak toto opatrenie nestojí štát ani jedno jediné euro. Opakujem, ani jedno jediné euro, a môžeme pomôcť životu a zdraviu detí. Tak ja nepochopím a bude mi to veľkou záhadou, kto si „nedovolí“ tento zákon podporiť, lebo ak ho nepodporí, tak či sa mu to páči, alebo nie, ide proti zdraviu našich detí. Ďakujem.
Muňko, Dušan, poslanec NR SR (2011-06-29):
Pán Kaník, nemá význam, aby som reagoval na vás, pretože ja nenájdem na Slovensku jedného makroekonóma, ktorý by sa stotožnil s vaším zákonom a s vašou polemikou. Takže nebudem polemizovať tak ako s novinármi, tak ani s vami. To treba si povedať otvorene. Keď si prečítam, vy akých ste menovali ľudí do Medzinárodného menového fondu alebo do Európskej banky, to je prvá vec. Druhá vec, pán Jurčík. Na úkor váš ja som ruské akcie kupoval a viem, aké akcie som kupoval, čo sa týka energetického koncernu, a ktoré akcie boli ziskové okrem tých farmácie, ktoré neprepadli. Pokiaľ mňa chcete učiť o kapitálovom trhu, tak poprosím si to vyprosiť. (Reakcia poslanca.) To hovorím teraz ja. Takže mi nehovorte, o čom to je. Jediné stabilné akcie, ktoré boli, sú akcie, štátne, dlhopisy a aj to nie Grécka, nie Maďarska alebo niektorých iných štátov proste. Ale potom si povieme o akciovom trhu, keď bude padať po Grécku Portugalsko, Írsko, Španielsko a ďalšie krajiny, resp. Belgicko. Potom sa môžeme baviť o tom, o čom ste mi tu hovorili. Ďakujem pekne.
Grendel, Gábor, podpredseda NR SR (2023-05-03):
Spravodajcom k tomuto bodu je opäť z ústavnoprávneho výboru pán poslanec Lukáš Kyselica. Prosím ho, aby informoval Národnú radu o výsledku rokovania výboru a aby odôvodnil návrh a stanovisko gestorského výboru.
Paška, Pavol, predseda NR SR (2013-10-24):
Pán poslanec, viete veľmi dobre, že o tomto návrhu nemôžem dať hlasovať, nemá logiku ani oporu v zákone o rokovacom poriadku. Pán poslanec Matovič, procedurálny návrh.
P. Paška, predseda NR SR: (2007-06-21):
(Hlasovanie.) 130 prítomných, 76 za, 34 proti, 4 sa zdržali, 16 nehlasovalo. Konštatujem, že sme schválili vládny návrh novely zákona č. 326/2005 Z. z. o lesoch a zákona č. 217/2004 Z. z. o lesnom reprodukčnom materiáli. Ďakujem, pán minister. Ďakujem, pán spravodajca, za tento maratón. Budeme pokračovať v prerušenom rokovaní o vládnom návrhu zákona o ochrane, podpore a rozvoji verejného zdravia a o zmene a doplnení niektorých zákonov , je to tlač 273. Pán minister Valentovič, zaujmite miesto. Spravodajca, pán poslanec Zvonár, takisto zaujmite miesto pre spravodajcu. Včera sme odhlasovali v druhom čítaní pozmeňujúce a doplňujúce návrhy aj z rozpravy, preto sme dnes v treťom čítaní a otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Pán spravodajca Zvonár sa hlási do rozpravy. Nech sa páči, pán poslanec. Končím možnosť prihlásiť sa do rozpravy v treťom čítaní. Pán poslanec, nech sa páči.
Pročko, Jozef, poslanec NR SR (2020-09-23):
A ja by som len chcel upozorniť, že včera ste počuli, kolegovia, ako sa ĽSNS rozčuľovali, že im skáču do reči a že ich vyrušujú. Takže, prosím vás, nerobte to isté, čo nechcete, aby robili vám. Chcem len na záver povedať, nebudem zdržiavať. Nebudem zdržiavať, pán Suja, fakt vás poprosím, vy neustále skáčete do reči. (Výkriky z pléna.)
Laššáková, Jana, podpredsedníčka NR SR (2012-10-30):
Pani poslankyňa nechce reagovať na faktickú poznámku. Pán poslanec Matovič prihlásil sa aj ústne do rozpravy, tak nech sa páči, pán poslanec.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 142 poslancov, za 69, proti 26, zdržalo sa 45, nehlasovali 2. Konštatujem, že sme uvedený návrh neschválili. Ďalej prosím spoločného spravodajcu z výboru pre hospodárske záležitosti poslanca Tibora Jančulu, aby uvádzal hlasovanie o bode 23 programu, je to druhé čítanie o návrhu poslanca Pamulu na vydanie zákona, ktorým sa mení a dopĺňa zákon č. 182/1993 Z. z. – (ruch v sále) poprosím kľud v sále – o vlastníctve bytov a nebytových priestorov (tlač 1223). Nech sa páči, pán poslanec. (Hlasovanie o návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov , tlač 1223.)
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 146, za 78, proti 5, zdržalo sa 61 poslancov, 2 nehlasovali. Tento návrh zákona sme posunuli do druhého čítania. Nech sa páči, výbory.
P. Hrušovský, podpredseda NR SR: (2002-02-21):
V. Moric, poslanec: Ďakujem za slovo, pán predsedajúci. Ja by som tak chcel povedať, že ak na tom zákone táto zmena nič, teda toto, čo ideme hlasovať, nič nezmení, potom sa opýtam, prečo nové hlasovanie. Ja by som to tak naozaj nechal, nech potom naši potomkovia vidia, že Zákonník práce nie je jediná, mierne povedané zlá norma, ktorá bola v tomto parlamente prijatá. Ale znovu by som chcel apelovať. Takýchto chýb, na ktoré bolo poukázané, sa iste nájde viac. Ja si myslím, že by bolo vhodné, keby sme tretie čítanie nechali aspoň 2-3 dni, aby sa tam tieto chyby vychytali. Určite takýchto chýb tam bude viacej. Nič nás nenúti, aby sme tu hneď pristúpili k tretiemu hlasovaniu. Prosil by som, keby sme to všetci zvážili!
Ďuriš Nicholsonová, Lucia, podpredsedníčka NR SR (2017-02-03):
Ďakujeme veľmi pekne, pán Fecko. Reagovať na vás budú s faktickými poznámkami piati páni poslanci, panie poslankyne. Končím možnosť prihlásiť sa s faktickou poznámkou. Ako prvá pani poslankyňa Grausová, nech sa páči.
Ďuriš Nicholsonová, Lucia, podpredsedníčka NR SR (2017-09-13):
Teraz dávam slovo spoločnému spravodajcovi z výboru pre obranu a bezpečnosť pánovi poslancovi Jozefovi Bučekovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Buček, Jozef, poslanec NR SR (2018-10-24):
Vážený pán predsedajúci, pani poslankyne, páni poslanci, v rozprave vystúpilo osem pánov poslancov. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2016-04-19):
Pani poslankyňa Jurinová.
Schlosár, Rastislav, poslanec NR SR (2021-11-11):
Ďakujem všetkým kolegom, ktorí chápu, o čom celé toto koronašialenstvo je a s čím tu prichádza vláda. No a pre tých ostatných mám v podstate len niekoľko poznámok. Pán poslanec Stančík, pán poslanec Lehotský, tie údaje, čo sa týka toho Bieloruska, to sú údaje, ktoré uznáva Svetová zdravotnícka organizácia. To som si nevygúglil niekde na stránke ministerstva zdravotníctva Bieloruska, to sú údaje, ktoré oficiálne uznáva Svetová zdravotnícka organizácia, takže tu nehovorte o nejakej diktatúre a o nejakom falšovaní. A keď sa už tak o tom bavíme, dobre, Bielorusko je pre vás diktatúra, ale Spojené štáty americké, ktoré som tiež spomínal, ten, čo sa týka toho, že tam viacej ľudí zomrelo za necelý rok na očkovanie proti covidu ako za posledných 30 rokov na všetky ostatné vakcíny dohromady, k tomu ste sa nevyjadrili, lebo to zrejme už vám nejako do tohto nepasuje. Takisto nie je pravda, že by sme nepodporovali všetky opatrenia, že sme to celé sabotovali od začiatku, naopak, na začiatku, na jar 2020 sme viaceré opatrenia podporili, kým sme neodhalili, že toto celé, všetko je len obyčajný podvod a šialenstvo, ktoré iba zneužívate. A, pán poslanec Benčík, ja vám veľmi pekne ďakujem, že čítate naše noviny, že si to všímate, dokonca že ste citovali aj moje slová, je to naozaj ako obdivuhodné z vašej strany. Ďakujem pekne.
B. Bugár, podpredseda NR SR: (2005-02-04):
(Hlasovanie.) Prítomných 134, za 53, proti 25, zdržalo sa 53 poslancov, 3 nehlasovali. Bod č. 2 sme neschválili. Nech sa páči.
Ľ. Lackovič, poslanec: (2002-07-04):
Za zásadný problém, ktorý ja však vidím v tomto, je absencia protikorupčného správania sa, v prvom rade predsedu vlády. Keby totiž pán predseda vlády mal zmysel pre protikorupčné správanie, nikdy by sa po jeho nástupe do kresla predsedu vlády jeho brat nestal vysokým funkcionárom v štátom riadenom podniku, nikdy by sa jeho brat nestal predsedom tendrovej komisie, ktorá posudzuje miliardové zákazky, a chcem vás len upozorniť, že ani Gabo, ani pisateľ listu, ani predseda tendrovej komisie, ani minister dopravy, ani nikto nebol z HZDS, ale len z SDKÚ. Vážení, my sme si túto kauzu nevymysleli a ak dnes Markíza oznámila, že riaditeľ železníc Egyed, podozrivý (Zaznel zvuk časomiery.) z tunelovania 75 miliónov, ani to nie je náš...
Glváč, Martin, podpredseda NR SR (2016-04-26):
Pán poslanec Budaj.
Paška, Pavol, predseda NR SR (2014-01-30):
Hlasujeme. (Hlasovanie.) 132 prítomných, 84 za, 37 proti, 3 sa zdržali, 8 nehlasovalo. Schválili sme návrh uznesenia. Ďakujem pekne, pani spravodajkyňa. Kolegyne, kolegovia, vyhlasujem 30. schôdzu za skončenú. Vyhlasujem krátku prestávku, aby technika mohla nastaviť systém pre 29. schôdzu. Poprosím potom technikov. A budeme potom pokračovať po schválení zmeny programu 29. schôdze, keďže na 16.30 hodinu sme mali stanovený bod programu, a to je prerokovanie bodu o voľbe kandidátov do Správnej rady TASR, aby sme najprv otvorili tento bod, prerokovali ho a po jeho skončení hlasovali o prerokovaných bodoch 29. schôdze a potom vykonali tajnú voľbu kandidáta na post predsedu nového telekomunikačného úradu a takisto aj o kandidátoch alebo o členoch Správnej rady TASR. (Rokovanie 30. schôdze NR SR sa skončilo o 17.05 hodine.) (Po skončení rokovania 30. schôdze NR SR pokračovalo rokovanie 29. schôdze NR SR.)
Blanár, Juraj, podpredseda NR SR (2021-11-10):
Pán predseda Kollár s faktickou poznámkou.
Miškov, Juraj, poslanec NR SR (2015-05-26):
Ďakujem veľmi pekne. Vážená pani predsedajúca, nielen vy ste sa dnes pomýlili, ja som sa tiež pomýlil a chcel by som teda opraviť svoje hlasovanie k bodu 66 pod tlačou 1522, hlasovacie zariadenia ma vykázalo, že som sa zdržal hlasovania, no chcel som byť za návrh. Čiže žiadam uviesť opravu. Ďakujem veľmi pekne.
Petráš, Vladislav Poslanec NR SR (2012-11-28):
...vážené kolegyne, dovoľte mi, aby som predniesol spoločnú správu výborov o výsledku prerokovania návrhu výboru pre financie a rozpočet. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov: (Prerušenie vystúpenia predsedajúcou.)
Tomanová, Viera, poslankyňa NR SR (2014-12-12):
Ďakujem pekne, pán predsedajúci. Viete, skutočne tak, ako povedal pán podpredseda vlády a minister Kaliňák, nevidím dôvod na to, aby sme tu diskutovali dnes o odvolávaní Jána Počiatka ako ministra dopravy. A myslím si, že pán Kaliňák zvolil aj metódu, ktorá mu prislúcha ako strategickému podpredsedovi vlády a ministrovi dopravy, lepší útok ako obrana. Ale povedzme si na rovinu. Ján Počiatek je výborný ekonóm, je výborný manažér a okrem iného treba povedať, že teda je aj dobrý odborník. Dokázal to ako minister financií, dokazuje to ako minister dopravy. Povedzme si, zazmluvnil viac ako 1,7 mld., teda projektov za viac ako 1,7 mld., čo je o miliardu viacej, ako to bolo za pána... (Reakcia z pléna.) Ja mám celé vystúpenie, pán poslanec... (Reakcia z pléna. Prerušenie vystúpenia predsedajúcim.)
E. Vestenický, poslanec: (2007-12-07):
Predseda Národnej rady Slovenskej republiky svojím rozhodnutím č. 465 z 22. októbra pridelil návrh na zmenu mandátu príslušníkov ozbrojených síl Slovenskej republiky pôsobiacich v operácii KFOR v Kosove a na vyslanie príslušníkov ozbrojených síl do operácie KFOR v Kosove na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného návrhu vo výboroch a návrh na uznesenie Národnej rady Slovenskej republiky. Zahraničný výbor Národnej rady Slovenskej republiky prerokoval návrh na svojej 23. schôdzi 21. novembra 2007 a odporučil Národnej rade Slovenskej republiky vysloviť súhlas, po prvé, so zmenou mandátu príslušníkov ozbrojených síl Slovenskej republiky pôsobiacich v operácii KFOR v Kosove; po druhé, s vyslaním jednotky dopravných vrtuľníkov a tridsaťdeväť príslušníkov ozbrojených síl do tejto operácie; po tretie, s vyslaním do počtu piatich príslušníkov ozbrojených síl na veliteľstvo operácie KFOR v Kosove. Výbor Národnej rady Slovenskej republiky pre obranu a bezpečnosť prerokoval návrh na svojej 26. schôdzi 13. novembra 2007, súhlasil s ním a odporučil Národnej rade Slovenskej republiky podľa čl. 86 písm. k) Ústavy Slovenskej republiky vysloviť s ním súhlas a prijať návrh na uznesenie, ktoré je súčasťou tejto správy. Pán predseda, prosím, otvorte rozpravu k tomuto návrhu.
Bugár, Béla, podpredseda NR SR (2018-02-02):
Ďakujem pani podpredsedníčke vlády. Teraz dávam slovo spoločnému spravodajcovi z ústavnoprávneho výboru pánovi poslancovi Bernaťákovi a prosím ho, aby informoval Národnú radu o výsledku rokovania výborov. Nech sa páči.
Laššáková, Jana, podpredsedníčka NR SR (2014-01-30):
Pán poslanec Martvoň, nech sa páči.
B. Bugár, podpredseda NR SR: (2003-04-24):
Nech sa páči.
Hrušovský, Pavol, podpredseda NR SR (2010-08-06):
Pán poslanec Jurčík. Pani poslankyňa Tomanová.
Hort, Milan, podpredseda NR SR (2010-10-15):
Ďakujem. Faktické poznámky na vystúpenie pána poslanca neevidujem, a preto teraz dávam slovo ďalšiemu písomne prihlásenému za poslanecký klub Slovenskej národnej strany pánovi poslancovi Jánovi Mikolajovi. Nech sa páči.
Laššáková, Jana, podpredsedníčka NR SR (2013-05-23):
Pán poslanec Hlina, nech sa páči.
Baška, Jaroslav, poslanec NR SR (2017-05-10):
Ďakujem veľmi pekne za slovo. Vážená pani predsedajúca, vážený pán minister, kolegyne, kolegovia, dovoľte mi predložiť správu k tomuto prerokovanému bodu. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky do operácie EUNAVFOR MED Sophia (tlač 497) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 517 z 12. apríla 2017 pridelil návrh na vyslanie príslušníkov ozbrojených síl Slovenskej republiky do operácie EUNAVFOR MED Sophia (tlač 497) na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslanie príslušníkov ozbrojených síl Slovenskej republiky v určenej lehote a odporučili Národnej rade Slovenskej republiky podľa článku 86 písm. k) Ústavy Slovenskej republiky vysloviť súhlas s návrhom na vyslanie príslušníkov ozbrojených síl Slovenskej republiky do operácie EUNAVFOR MED Sophia. Prílohou tejto správy je návrh na uznesenie Národnej rady Slovenskej republiky. Pani predsedajúca, otvorte rozpravu k tomuto materiálu.
Dubovcová, Jana, poslankyňa NR SR (2011-06-28):
Ďakujem za slovo. Ja chcem mať iba takú stručnú poznámku. Z vystúpení opozičných poslancov, aj teraz z posledného vystúpenia sa nemôžem ubrániť pocitu a dojmu, že práve sme na ceste, kedy sa nám úspešne začalo dariť rozbíjať už vybudovanú sieť, ktorú majú vybudovanú oni v orgánoch súdnictva, prokuratúry, možno aj polície.
V. Palko, poslanec: (2009-02-18):
Chcem povedať veľmi jasne. Obmedzenie hazardu, obmedzenie automatov má, bude mať za následok aj pokles kriminality. A to z dvoch dôvodov: Po prvé existuje pojem kriminogénne prostredie, to znamená zločin vytvárajúce, zločin podporujúce prostredie. To znamená, že existujú rôzne formy podnikania, ktoré sú legálne podľa našich zákonov, ale vďaka svojej špecifickosti priťahujú zločinecké prostredie viac ako nejaké iné legálne podnikanie. A to sú proste skúsenosti, ktoré sú opísané vo vedeckých publikáciách. Povedzme pekárstvo je oblasť legálneho podnikania, ktoré nijako nepriťahuje zločin. Ale sú isté formy podnikania, ktoré ten zločin priťahujú a vytvárajú. Napríklad prostredie masážnych salónov. A jedným takým prostredím je aj prostredie hazardných hier a špecifickým – špeciálne automatov. Častokrát sa snažia práve zločinecké skupiny ovládnuť toto prostredie, bojujú medzi sebou o sféru pôsobenia a vytvára to zločin aj ťažké formy. Čiže toto je jeden dôvod, obmedzením automatov obmedzíme kriminogénne prostredie, zločin vytvárajúce prostredie. Po druhé hazard vytvára kriminalitu aj ako sekundárnu, druhotnú kriminalitu, a to tým – a hovoril o tom najmä môj kolega Bauer – , že vytvára skupinu ľudí, ktorí sú závislí od hazardu, ktorí potom, keď prídu o svoje legálne prostriedky, snažia sa o získavanie finančných prostriedkov na ďalšie hranie, strácajú sociálne zábrany a v snahe o získavaní ďalších prostriedkov finančných, ktoré by mohli minúť na hazard, dopúšťajú sa krádeží, lúpeží, vykrádajú autá, vykrádajú obydlia a tak ďalej atď. To znamená, že ak obmedzíme hazardné hry, obmedzíme aj túto druhotnú kriminalitu. A preto prosím vážené pani poslankyne a pánov poslancov, najmä z vládnej koalície, aby tento návrh podporili. Včera vystúpil na tomto mieste pán prezident republiky Ivan Gašparovič. Hovoril o potrebe rozvíjania humanity, duchovna a hovoril o potrebe prevencie kriminality. Konkrétne na toto upozorňoval. Nuž tu máte zákon, ktorý je prevenciou kriminality, a to prevenciou veľmi účinnou. Vážené pani poslankyne, páni poslanci najmä zo strany SMER, pretože vy o tom budete najmä rozhodovať, včera ste tlieskali pánu prezidentovi, ak ten potlesk bol úprimný a mienený vážne, tak potom dnes by ste mali podporiť náš návrh na obmedzenie hazardu, o čo vás týmto prosím a žiadam. Ďakujem za pozornosť.
Grendel, Gábor, podpredseda NR SR (2021-11-12):
Pán, pán poslanec Medvecký ešte s faktickou.
Paška, Pavol, predseda NR SR (2014-03-27):
Pán poslanec Kuffa.
Glváč, Martin, podpredseda NR SR (2016-09-12):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy ústne a vyhlasujem všeobecnú rozpravu za skončenú. Chce k rozprave zaujať... rozprava nebola, takže asi navrhovateľ nie, ani spravodajca. Prerušujem rokovanie o tomto bode programu. Teraz budeme rokovať o druhom čítaní o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení zákona č. 387/2015 Z. z. Vládny návrh zákona má tlač 133, spoločná správa výborov má tlač 133a. Opäť prosím ministra dopravy, aby vládny návrh zákona odôvodnil.
Glváč, Martin, podpredseda NR SR (2017-04-06):
Ďakujeme. Keďže ma presvedčila pani podpredsedníčka Národnej rady, že sa dohodla s pánom predsedom Národnej rady, skôr, ako by mohol vystúpiť pán premiér, že chce vystúpiť ona. Nech sa páči, pani podpredsedníčka. Nech sa páči.
P. Paška, predseda NR SR: (2008-09-18):
(Hlasovanie.) 135 prítomných, 3 boli za, 69 proti, 63 sa zdržalo. Bod č. 4 sme neschválili.
Žiak, Miroslav, poslanec NR SR (2022-03-15):
Ďakujem. Pán poslanec, vy ste čistá tragikomická postavička, ktorá v rovnošatách Hlinkovej gardy pobehovala po Slovensku, tej istej Hlinkovej gardy, ktorá v druhej svetovej vojne páchala najväčšie zverstvá. Vy sa tu postavíte a idete odmietať akúkoľvek podporu ukrajinskej armáde, hovoríte o tom, že nás nechcete zatiahnuť do vojny a vy tu pobehujete ako komická postavička, to znamená, že kreslená postavička, ktorá sa strápňuje, ako sa len môže. Hovoríte o tom, že nezasahovať do vojny. Putin sa skrátka nezastaví. Vy ste buď obmedzený, alebo neviete čítať, alebo nevidíte, aj to je jedna z možností, Putin vyhlásil, že sa nezastaví. Vyhráža sa nám jadrovými zbraňami. Mňa by zaujímalo, vy ako bojovník proti islamu a proti migrantom ako oceňujete ruské povolanie sýrskych islamistov a Čečencov pre vášho najväčšieho boha Putina. Vy hovoríte o tom, že vyše 2 000 vojakov nezastaví ruské hordy. No ak by tí vojaci boli ako vy, tak určite nezastaví.
Pčolinský, Peter, podpredseda NR SR (2022-11-11):
Ďakujem pekne. Uzatváram možnosť faktických poznámok. Vidím tam deväť faktických poznámok. S prvou faktickou poznámkou pán poslanec Ľuboš Blaha.
Šuca, Peter, poslanec NR SR (2015-04-16):
Ďakujem pekne za slovo, pani predsedajúca. Vážený pán kolega Petrák, chcem vám úprimne poďakovať za veľmi slušné, veľmi pokojné, korektné, vecné a pragmatické vystúpenie. Ja viem, že kolegom z opozície sa to počúvalo veľmi, veľmi zle, pretože im nejde o reálne riešenie problému, im nejde o pomoc malým, drobným živnostníkom, ktorí robili diaľnice cez Váhostav a nedostali, nedostali zaplatené. Im ide, im ide iba o púhy politický populizmus, demagógiu a klamstvo. A mnohí vás upozorňovali, že nerozprávate k veci a k téme. Ja som presvedčený, že ste rozprávali k veci a k téme. Len treba pripomenúť jednu vec, áno, v úvode ste povedali, že chcú posunúť verejnosti jednu myšlienku Fico – Široký. Nie, toto je celé zle. Treba verejnosti pripomenúť to a posunúť myšlienku, že Figeľ – Zajac – Široký. Keby nebolo Figeľa, Zajaca, Širokého, dnes tu nesedíme a neriešime vzniknuté problémy. Pán kolega, pán kolega Galko vám radil, aby ste sa išli pozrieť na ministerstvo obrany. Tak ja vám takisto odporučím, choďte sa pozrieť na ministerstvo obrany a choďte sa spýtať tých ľudí, čo vám povedia na pôsobenie pána Galka ako ministra obrany. Vyhadzoval slušných ľudí, ktorí slúžili Slovenskej republike a vlasti, len preto, že nechceli plniť jeho hlúpe a sprosté rozkazy. Choďte sa ich spýtať, ako nakupoval pneumatiky na ministerstve obrany, ako predával samopaly alebo útočné pušky vzor 58 za 11 eur. Choďte, prosím, sa spýtať, čo tam vystrájal on. Ďakujem pekne.
Medvecký, Andrej, poslanec NR SR (2021-10-19):
Pán predseda, posielal som mail na organizačný odbor, mali vás uvedomiť, že ja som, na to rúško som alergický, ja mám na to lekárske potvrdenie. (Smiech v sále. Potlesk.) Neviem, čo je na tom smiešne, no.
Slafkovský, Alexander, poslanec NR SR (2010-08-10):
Vážený pán predseda, vážené dámy, páni, keďže neboli vznesené žiadne pozmeňujúce návrhy, pán predsedajúci, prosím vás, dajte hlasovať o návrhu uznesenia v tom znení, ako som ho prečítal.
Blanár, Juraj, podpredseda NR SR (2022-11-29):
Ďakujem, pán minister. Teraz udeľujem slovo pani spravodajkyni poslankyni Jane Majorovej Garstkovej, aby za gestorský výbor pre verejnú správu a regionálny rozvoj predniesla spravodajskú informáciu k tomuto návrhu zákona.
Laurenčík, Milan, podpredseda NR SR (2021-05-07):
Ďakujeme veľmi pekne. Na vaše vystúpenie evidujem 9 faktickým poznámok, 9 alebo ešte aj druhá strana? Prosím, keby ste mi, technici? Takže 9 faktických poznámok. Ako prvý pán poslanec Marek Šefčík, nech sa páči.
Grendel, Gábor, podpredseda NR SR (2020-07-23):
Pán poslanec Mizík, s faktickou poznámkou.
M. Číž, podpredseda NR SR: (2007-12-06):
Teraz v rozprave vystúpi pán poslanec Kahanec.
Pčolinský, Peter, podpredseda NR SR (2023-05-25):
Ďakujem. Dve faktické poznámky. S prvou, pán poslanec Krajniak, nech sa páči.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 128 poslancov, za 106, proti 18, zdržali sa 2, nehlasovali 2. Konštatujem, že sme schválili návrh novely Trestného poriadku. (Predsedajúci telefonuje služobným telefónom.) Pristúpime k hlasovaniu v prvom čítaní o vládnom návrhu zákona o dani z výhody získanej v dôsledku osobitnej situácie na trhu. Dávam slovo spravodajcovi z navrhnutého gestorského výboru pre financie a rozpočet pánovi poslancovi Milanovi Kuriakovi, aby uviedol hlasovanie. To je tá daň z ropy. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov , tlač 1126.)
Bittó Cigániková, Jana, poslankyňa NR SR (2022-11-08):
Hlasujeme o mojom treťom pozmeňujúcom návrhu.
Kiššová, Jana, poslankyňa NR SR (2019-06-18):
Ďakujem veľmi pekne za slovo. Vážený pán minister, vážené dámy, vážení páni, dovoľte mi veľmi v krátkosti povedať pár slov k tomuto skrátenému legislatívnemu konaniu. Nie som fanúšikom skrátených legislatívnych konaní, pretože v tejto snemovni sa tento inštitút častokrát zneužíva. Sú totiž explicitne vymenované dôvody, pre ktoré je možné prijímať zákony, alebo teda zmeny v zákonoch v skrátenom konaní a častokrát tieto návrhy, tieto podmienky nespĺňajú. Častokrát sú skrátené konania prijímané vtedy, keď si vláda nesplní nejakú úlohu alebo na niečo pozabudne, alebo veľmi rýchlo chce niečo zmeniť. Toto má mnohé negatívne dopady, sú o tom rôzne diskusie, častokrát sa podnikatelia chytajú za hlavu, pretože nielen u nás je potrebné niečo prijať v skrátenom konaní, ale častokrát tam vonku sú potom či už podnikatelia, alebo ľudia, ktorí sa niečomu musia na poslednú chvíľu prispôsobovať. Táto situácia je trochu iná. Táto situácia si naozaj vyžaduje skrátené konanie a vyžaduje si ho preto, pretože opäť koalícia nepočúvala. Keď sa prijímala táto legislatíva, my sme na mnohých fórach niekoľkokrát upozorňovali, že táto legislatíva nie je dobre pripravená, že procesy, ktoré sú za ňou, ktoré predpokladajú, aby ich mohli dotknuté osoby dodržiavať, nie sú pripravené. Tlačili sme na to, vyzývali sme, dokonca sme iniciovali stretnutie za účasti zástupcov z Finančnej správy, zástupcov z ministerstva financií, všetko bolo v najlepšom poriadku, všetci sa tvárili, že všetko je skvele pripravené. Neviem ako vy, ale ja mám desiatky, dovolím si povedať stovky mailov od podnikateľov, od používateľov elektronických kás, ktorí ich nedokážu používať, pretože nie sú na to pripravené ani Finančná správa, ani dodávatelia týchto systémov, upgrade nie sú pripravené, jednoducho všetko to zlyháva. Mrzí ma, že to zašlo tak strašne ďaleko, že tu dnes v skrátenom legislatívnom konaní musíme opravovať niečo, o čom chybách sme pred mnohými mesiacmi vedeli. Napriek tomu toto skrátené konanie vítam, dokonca sme k nemu vyzývali vládu, aby v skrátenom legislatívnom konaní posunula účinnosť tohto zákona, dokonca sme podali aj s kolegami Jozefom Rajtárom a Eugenom Jurzycom návrh, ktorý je predmetom rokovania tejto schôdze, vláda si to spravila po svojom, budiž, ale chcem len na to upozorniť, aby ste nás viacej počúvali, pretože táto situácia je úplne zbytočná, úplne sme vystresovali malých a stredných podnikateľov, ktorí si nevedia rady, ktorým hrozia pokuty a ktorí objektívne nemajú možnosť dodržiavať tu prijatý zákon. A toto jednoducho nie je fér a takto by sme to robiť naozaj nemali. Na túto legislatívnu zmenu, dámy a páni, vôbec nemôžeme byť hrdí. Ďakujem.
Blanár, Juraj, podpredseda NR SR (2021-09-17):
Tri faktické poznámky evidujem na vaše vystúpenie, pán poslanec. Ako prvá – pani poslankyňa Jarmila Vaňová, nech sa páči.
V. Veteška, podpredseda NR SR: (2005-03-15):
S. Husár, poslanec: Vážené kolegyne, kolegovia, nebudem vôbec zakrývať, že tento návrh zákona, šiesty, ako hovoril pán kolega Číž, ma urazil, pretože v § 1, ktorý hovorí o tom, že sa bude odnímať majetok osobám, tento návrh pokračuje tým, že nie predovšetkým obchodníkom s drogami, obchodníkom s bielym mäsom, podvodníkom a švindlerom, ale ústavným činiteľom. Takýto návrh zákona sa v tejto republike pravdepodobne od jej vzniku ešte doposiaľ neobjavil. Vážení, ale vecná časť je omnoho dôležitejšia. Zistil som s pobavením, že dokonca ministerstvo financií sa stotožnilo so stanoviskom predkladateľa, že tento zákon nevyvolá žiadne nároky na štátny rozpočet. Pritom v § 5 predkladatelia navrhujú zodpovednosť, čo je úplne v poriadku. Zodpovednosť štátu v prípadoch, keď dotknutej osobe v dôsledku postupu podľa tohto zákona vznikne škoda. Vy sa domnievate, že škoda nevznikne? A že nevzniknú dokonca veľké škody? Ak súd zablokuje účty, teda ako ste ich nazvali - peňažné vklady živnostníka, ktorý nebude môcť zaplatiť odvody, ktorý nebude môcť zaplatiť dane, ktorý nebude môcť zaplatiť...
Kolesík, Andrej, poslanec NR SR (2015-06-18):
Ďakujem, pani predsedajúca. Milé kolegyne, vážení kolegovia, vážený pán minister, vitajte. Predseda Národnej rady Slovenskej republiky rozhodnutím č. 1639 zo 17. júna 2015 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 1624). Výbor Národnej rady Slovenskej republiky pre hospodárske záležitosti prerokoval návrh vlády na skrátené legislatívne konanie na svojej 90. schôdzi dňa 18. júna , teda dnes. Uznesením č. 453 odporučil Národnej rade Slovenskej republiky tento návrh na skrátené legislatívne konanie schváliť. Vážená pani predsedajúca, skončil som, otvorte, prosím, rozpravu.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 98 poslancov, za 84, proti 6, zdržalo sa 8. Uvedený návrh sme schválili.
Laššáková, Jana, podpredsedníčka NR SR (2015-05-26):
Panie poslankyne, páni poslanci, poprosím vás, aby ste všetci zaujali svoje miesta, lebo budeme hlasovať. (Ruch v sále.) A poprosím vás aj o pokoj v rokovacej sále. Dobre? Páni poslanci, zaujmite svoje miesta. (Neustály ruch v sále.) Pán poslanec Záhumenský, zaujmite svoje miesto. Takže pokračujeme v prerušenom rokovaní hlasovaním o bode 71 schváleného programu, ktorým je prvé čítanie o návrhu poslancov Národnej rady Slovenskej republiky Jána Hudackého, Jána Figeľa, Pavla Zajaca a Jozefa Bobíka na vydanie zákona o rodinnom podnikaní a o zmene a doplnení niektorých zákonov (tlač 1527). Poprosím spravodajkyňu z výboru pre hospodárske záležitosti poslankyňu Helenu Mezenskú, aby hlasovanie uviedla. Nech sa páči, pani poslankyňa. (Ruch v sále.) Páni poslanci, poprosím vás o kľud.
P. Paška, predseda NR SR: (2008-02-13):
(Hlasovanie.)  134 prítomných, 60 za, 62 proti, 12 sa zdržalo. Tento návrh sme neodsúhlasili. Ešte padol nejaký návrh, pán spravodajca?
B. Bugár, podpredseda NR SR: (2004-03-09):
Ľ. Navrátilová, poslankyňa: Pán podpredseda, to nebola len taká náhoda, že sme tu akoby zmätkovali s hlasovaním, ale môj plán bol taký, že najprv sa má prihlásiť pán Horák a potom sa prihlásim ja. Takže ja som naňho čakala, on asi mal nejaký problém so zariadením.
Bugár, Béla, podpredseda NR SR (2017-09-14):
Predpokladám, že pani poslankyňa Dubačová? Áno, námietku. (Reakcie z pléna.) Nie, nie, námietka. (Reakcie z pléna.) Nie je to štandardný proces, nie je to štandardný, môže o tom rozhodnúť, samozrejme, Národná rada hlasovaním alebo predseda bez hlasovania, ale taký návrh nebol podaný. Pani poslankyňa dáva námietku, takže sa hlasuje o námietke, nie? (Reakcie z pléna.) Ale počas hlasovania, páni poslanci! Už raz konečne, pán poslanec Beblavý, prídete raz za celý deň na hlasovanie, celý deň tu nie ste a potom tu kričíte. (Potlesk.) Čo sú to za spôsoby?! (Ruch v sále.) Takže, pani poslankyňa, pani poslankyňa Dubačová, dávate námietku? Nech sa páči, prezentujme sa a hlasujme o námietke. (Hlasovanie.) Prítomných 134 poslancov, za 44, proti 87, zdržali sa 2, 1 nehlasoval. Konštatujem, že námietka nebola prijatá.
Sulík, Richard, predseda NR SR (2010-08-10):
Ďakujem. Pán Janiš.
Taraba, Tomáš, poslanec NR SR (2020-12-08):
Ďakujem, pán predsedajúci. Chcel by som dať návrh, aby sme hlasovali o tom, že nakoľko bol zvolený generálny prokurátor a bude menovaný pani prezidentkou a vystúpil k zmene ústavy už predseda Ústavného súdu, že by sme oddelili hlasovanie v otázkach napríklad týkajúcich sa zmien Generálnej prokuratúry, pokiaľ by vystúpil generálny prokurátor a podal k tomu svoj vlastný názor. Generálny prokurátor dostal bezprecedentnú podporu koalície aj opozície, je vidieť, že požíva autoritu a pri zmene ústavy, ktorá sa nedeje každý deň, by bol dobrý priestor na pozvanie jeho do pléna, žeby dal aj on k tomu svoj vlastný názor. Ďakujem.
Šeliga, Juraj, podpredseda NR SR (2020-09-29):
Poslanec Filip Kuffa.
Číž, Miroslav, podpredseda NR SR (2015-06-23):
Teraz v rozprave vystúpi pán poslanec Hudacký a pripraví sa pán poslanec Hlina.
Jurinová, Erika, podpredsedníčka NR SR (2013-05-23):
S faktickou poznámkou pán poslanec Mikloško.
M. Hort, podpredseda NR SR: (2009-06-23):
S faktickými poznámkami sa nehlási nikto. Pretože sa naplnila 19.00 hodina, prerušujem rokovanie o tomto bode. Pokračovať budeme zajtra, ale chcem upozorniť, že v zmysle schváleného programu zajtra ráno o 9.00 hodine začíname bodom č. 57 pôvodného programu. Je to vládny návrh zákona o pedagogických zamestnancoch a o zmene a doplnení niektorých zákonov. Ide o tlač 958. Budeme pokračovať druhým čítaním o tomto zákone. Predkladateľom bude pán minister a podpredseda vlády Ján Mikolaj a spravodajkyňou je pani Monika Smolková. Keď skončíme s  týmto bodom, tak potom budeme pokračovať v diskusii, do ktorej sa prihlásil ešte pán poslanec Jozef Mikuš, čo sa týka Fondu národného majetku a výročnej správy. Ďakujem vám všetkým za trpezlivosť až do konca a prajem príjemný večer a dobrú noc. (Prerušenie rokovania o 19.04 hodine.)
Richter, Ján, poslanec NR SR (2020-07-07):
Ja som rád, že to podporili, pretože to je do vlastných radov.
Cigániková, Jana, poslankyňa NR SR (2018-09-13):
Ďakujem za slovo, aj keď som oneskorene stlačila, ďakujem. Marek, absolútne sa stotožňujem s tvojím vystúpením, rada by som aj k tomu tvojmu pozmeňováku, my ho určite podporíme, len ako celok zákon práve kvôli tomu prílepku nemôžme, tak aspoň k tomu hlavnému obsahu toľko. No a jediná výtka k tým sestrám a k tomu príkladu, že keby sme zrušili lekára, tak by sme ho vrátili späť na sestru. Lekára nemôžeš vrátiť späť na sestru, lebo, opakujem to niekoľkokrát, myslím, že by sme to tak mali aj vnímať, ošetrovateľstvo a medicína nie je to isté. Nie je to, že podriadený a nadriadený, nie je to nižší stupeň, je to partnerský vzťah. A je to pre mňa niečo iné a práve preto len s týmto príkladom by som nie úplne súhlasila, ale úplne so všetkou ostatnou argumentáciou áno. Jasné, že to je narýchlo napriek tomu, že pán Zelník sa bráni. Ja úplne rozumiem tomu, že ty nevytýkaš ani kompetencie ako také a tieto veci, ale tiež hlavne ten spôsob, akým to bolo podané. A ja by som sa tiež pýtala, že pokiaľ je to teda tak celkom v poriadku, je to taký bohovský návrh a vôbec to nie je narýchlo, tak prečo sme nemohli ísť normálnym legislatívnym procesom. Že môžme sa tu na čo chceme odvolávať, vy obchádzate legislatívny proces a na to sa teda všetci vrátane kolegu Krajčího a kolegov z OĽANO sa tu na to odvolávame a to sa nám nepáči, ak som to správne pochopila.
Sárközy, Irén, poslankyňa NR SR (2017-09-05):
Ďakujem pekne za slovo. Ja by som sa chcela opýtať a reagovať na pána poslanca v tom, že, pán poslanec, vy ste spomínali, že nevzťahuje sa odpočet z nezdaniteľnej časti základu dane 50 % v prípade, keď je to dlhodobá hospitalizácia. Zdravotné poisťovne schvaľujú kúpeľnú starostlivosť minimálne 21 dní alebo 28 dní, aj v zákone je to napísané. Takže sa to nevzťahuje len na trojdňové víkendové pobyty v mojom čítaní. Čo sa týka potom toho percenta, že neuznávajú v zdravotnej poisťovni, ja mám skúsenosť z inej zdravotnej poisťovni, kde som aj pracovala. V zdravotnej poisťovni, v Dôvere sú to 4 %, keď revízni lekári neschválili kúpeľný pobyt pre poistenca, a nikdy to nebolo o tom, že medicínsky ten lekár vie lepšie, ale vždy boli nejaké formálne problémy, ktoré sa odstránili, a tá kúpeľná starostlivosť bola schválená. A ešte by som dodala, že vy hovoríte o tom, že kúpeľná starostlivosť v rámci prevencie, no na to ale neexistujú žiadne medicínske argumenty, že prečo by sme pomohli našim pacientom, keby sme im preventívne a na čo, na aké diagnózy, ani vo svete sa to nedeje. Ako kúpeľná starostlivosť je starostlivosť cielená na odstránenie nejakej choroby, nejakej diagnózy, ale preventívne to teda nie. Ďakujem veľmi pekne.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o tomto návrhu, aby sme vládny návrh zákona prerokovali v druhom čítaní. (Hlasovanie.) Prítomných 137 poslancov, za 101, 36 sa zdržalo hlasovania. Konštatujem, že sme schválili, že tento návrh prerokujeme v druhom čítaní. Výbory, nech sa páči.
P. Hrušovský, predseda NR SR: (2005-03-15):
Panie poslankyne, páni poslanci, budeme pokračovať zajtra ráno o 9.00 hodine prerokúvaním ďalších návrhov zákonov, ktorých predkladateľmi sú pán poslanec Šulaj a pán poslanec Ondriaš, a ďalej vládnymi a poslaneckými návrhmi zákonov, ktoré prerokúvame v druhom čítaní. Prerušujem rokovanie a prajem vám príjemnú dobrú noc. Dovidenia zajtra ráno. (Prerušenie rokovania o 19.10 hodine.)
Mizík, Stanislav, poslanec NR SR (2020-09-17):
Ďakujem za slovo. Pán Blanár, málokedy s vami súhlasím, ale musím povedať, že nevychovanci ako pán Krúpa a pán minister naozaj stále vyrušujú, brblajú, komentujú, popod rúško sa smejú, rušia hovoriaceho. Napríklad u Joža Pročka to beriem, bol humorista a šašo, ale nad tými dvoma sa dá len krútiť hlavou. Ďakujem.
Kollár, Boris, predseda NR SR (2023-03-16):
Pán poslanec, prosím pekne, tieto vaše osobné poznámky si nechajte naozaj pre seba, pre klub, pre koho chcete, ale máte v rozprave možnosť sa vyrozprávať, ale toto nie je vhodné. Prezentujme sa a hlasujeme. (Hlasy v sále.) (Hlasovanie.) Prítomných 132, za 77, prijali sme tento dobrý zákon, proti 37, zdržalo sa 16, nehlasovali 2. (Smiech v sále.) Konštatujem, že sme schválili návrh novely zákona o poriadku. Len aby ste to mali vrátené. Teraz vyhlasujem päťminútovú prestávku a ešte pred tým pán poslanec Cmorej, Kéry, ešte niekto? Dobre. Pán poslanec Cmorej, nech sa páči.
Pčolinský, Peter, podpredseda NR SR (2022-10-20):
Ďakujem pekne. Na vaše vystúpenie, pán poslanec, bola jedna faktická poznámka. Pani poslankyňa Zita Pleštinská, nech sa páči.
Pellegrini, Peter, predseda NR SR (2015-12-09):
Pán poslanec Droba.
Liba, Peter, poslanec NR SR (2023-06-21):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Petry Krištúfkovej a Miloša Svrčeka.
Grendel, Gábor, podpredseda NR SR (2022-12-01):
Pán poslanec, pán poslanec, prepáčte, že vám do toho skáčem, ale v zmysle schváleného programu aj dohody na poslaneckom grémiu, o 10.30 h budem musieť prerušiť schôdzu. Ak ten pozmeňujúci návrh máte na viac ako štyri minúty, myslím, že by nebolo dobré prerušiť v priebehu čítania pozmeňujúceho návrhu, takže urobme to pravdepodobne teraz, ak to máte dlhšie ako na štyri minúty.
Petrák, Ľubomír, poslanec, NR SR (2018-06-19):
Druhý pozmeňujúci návrh pána poslanca Gogu kolidoval s bodom 56, ktorý sme neschválili, a preto môžme hlasovať aj o tomto pozmeňujúcom návrhu. Dajte, prosím, o ňom hlasovať.
K. Tóthová, poslankyňa: (2007-09-18):
To, čo ste povedali, ja by som to tak veľmi ľudovo zhrnula. Keby som chcela podnikať a zabezpečila si ten základ, ktorý je podľa zákona nutný, tak idem podnikať do dôchodcovských správcovských spoločností, pretože ľudia mi povinne budú odvádzať peniaze a ja 10, 20 rokov nič nebudem vydávať. Žiadne riziko, žiadne naháňanie sa za prílevom peňazí, pretože na základe zákona mi to všetko pekne pôjde. A ľudia budú presvedčení, že banka robí môj dohľad a nič sa nemôže stať. Ale banka robila dohľad aj nad nebankovými inštitúciami, robila síce iného charakteru, ale robila. A ako to dopadlo? Takže nemať garančný fond a ďalšie garancie je skutočne veľmi pohodlné a opakujem, keby som mala ísť podnikať a mala príslušný balík peňazí, tak idem podnikať... (Prerušenie vystúpenia časomierou.)
Laššáková, Jana, podpredsedníčka NR SR (2015-11-12):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Nedostala som žiadnu písomnú prihlášku. Pýtam sa, či má záujem niekto vystúpiť v rozprave ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona má parlamentnú tlač 1641, spoločná správa výborov má tlač 1641a. Opäť poprosím ministra životného prostredia Petra Žigu, aby vládny návrh zákona odôvodnil. Nech sa páči, pán minister, máte slovo.
Kamenický, Ladislav, minister financií SR (2023-12-20):
Ďakujem pekne. Myslím, že to je rovnaká otázka ako aj č. 12. Pán poslanec, ja by som povedal jednu vec. Keby som túto otázku dostal od kohokoľvek iného, ale od vás, tak to sa teda veľmi čudujem. Vy tu hovoríte o nejakom ožobračovaní, o lex dekonsolidácia, a ja hovorím jedno. Lex konsolidácia je tu kvôli vám, pán Jakab, nie kvôli nám. Lex konsolidácia je tu kvôli tomu, že ste dostali verejné financie do katastrofálneho stavu. A poviem vám jednu vec. V roku, medzi rokom ´22 až ´23 ste zvýšili deficit trojnásobne. Trojnásobne na úroveň skoro ôsmich miliárd euro. V roku ´24, a to nie sú moje slová, to je, to sú slová bývalého ministra, ktorého, myslím, že má tu takisto podporovateľov od Progresívneho Slovenska, ktorý odoslal čísla do európskeho, na Európsku komisiu, kde bol osemapolpercentný, šesť a pol, šesťapolpercentný deficit na budúci rok. Keď prirátate veci, čo sa zabudli do rozpočtu, tak bavíme sa o deviatich miliardách. A ako sám viete a veľmi sa oháňate všelijakými agentúrami, ktoré nám zhoršili ratingy, áno, zhoršili nám ich kvôli vám, pán Jakab. Každý deficit ide do dlhu, pán Jakab, to vy ste, to vy to neviete, vy to ani netušíte. Tých osem miliárd nám ide do dlhu, aj tých deväť miliárd ďalší rok, ktoré sme museli skresať tým lex konsolidácia a bude to mať následky a budeme o tých následkoch ešte hovoriť. Nebudem predbiehať. Takže vy nič nehovorte o tom, že čo, čo my tu dekonsolidujeme. Tá vina je na vašich pleciach za posledné obdobie. Vy ste tu strašne veľa rozprávali o čistom dlhu, jak ste ho vôbec nezvýšili, pomaly o štyri percenta. Je to šesť a pol percenta, si to pozrite, keď teda klamete, je to 20 mld. To je čistý dlh. Že hovoríme o hrubom dlhu, bavíme sa o navýšení o 24 mld. Kvôli vám bude mať Slovenská republika obrovské problémy a budem o tom ešte hovoriť. Všetky tie opatrenia, ktoré robíme, robíme preto, lebo to, čo ste tu nastvárali vy za posledný rok, aj tento rok, a nechali ste nám tu obrovský deficit na budúci rok, to bude mať vážne konzekvencie. Na vašom mieste by som sa vôbec neozýval. Ďakujem pekne. (Potlesk.)
Mego, Jaroslav, poslanec NR SR (2024-06-12):
Vážený pán predsedajúci, v rozprave nevystúpil ani jeden poslanec, pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Laurenčík, Milan, podpredseda NR SR (2021-10-01):
S faktickou poznámkou vystúpi teraz pán poslanec Peter Pollák.
Suja, Miroslav, poslanec NR SR (2021-06-15):
On ide hovoriť, že bola vyfabrikovaná alebo útoky politické na Matoviča, na Matoviča. Veď ja idem zomreť, čo on si spravil koňa z vlastnej mamy, že kerovala stovky kilometrov denne! Na Matoviča, ktorý sfalšoval účtovníctvo, skryl ho niekde na povale u starkej! Na Matoviča, na ten tlačiarenský stroj, to ani nebudem hovoriť. Aha, jaj, to boli útoky naňho, lebo to už je premlčané, inak keby to nebolo premlčané, tak sedí v base! Tak skôr, ako sa budete vracať do minulosti, kolegovia, si pozrite na svoje vlastné prsty! (Reakcia z pléna.) Pani kolegyňa Cigániková, vy ste povedali (nasledujúce slová hovorené súbežne s predsedajúcim), že máte právo veta, môžte tomuto zabrániť. Ďakujem...